Sakuragichōn junapalo

Sakuragichōn junapalo tapahtui 24. huhtikuuta 1951, kun ajolankoihin lähellä Sakuragichōn rautatieasemaa Jokohamassa tuli huollon aikana oikusulku. Oikosulun aiheuttamat kipinät sytyttivät Keihin-linjalla kulkeneen 63-sarjan junan tuleen. Palo levisi nopeasti, ja junan matkustajista 106 kuoli ja 92 loukkaantui.

Oikosulun ja siten tulipalon perimmäinen syy oli ajolankojen huollossa tehty virhe. Kuolonuhrien suureen määrään johtivat kuitenkin 63-sarjan junissa käytetyt herkästi syttyvät materiaalit. Lisäksi junat oli suunniteltu toisen maailmansodan aikana, jolloin materiaalista oli pulaa. Niissä oli suurien ikkunoiden sijaan useita pienempiä ikkunoita, joista ei mahtunut ulos. Junan läpi ei päässyt kulkemaan vaunusta toiseen, eikä sähköovia saanut auki virran katkettua. Niinpä matkustajat jäivät loukkuun palavaan junaan.

 Lähteet 

Luokka:1950-luvun junaonnettomuudet
Luokka:Vuoden 1951 onnettomuudet
Luokka:Junapalot
Luokka:1950-luvun tulipalot
Luokka:Jokohama
Luokka:Junaonnettomuudet Japanissa
Luokka:Tulipalot Japanissa